title: Neuvoston päätös (EU) 2016/769, annettu 21 päivänä huhtikuuta 2016, valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvän pysyviä orgaanisia yhdisteitä koskevan vuoden 1998 pöytäkirjan muutosten hyväksymisestä

text:
               18.5.2016

               FI

               Euroopan unionin virallinen lehti

               L 127/21

         NEUVOSTON PÄÄTÖS (EU) 2016/769,
   annettu 21 päivänä huhtikuuta 2016,
   valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvän pysyviä orgaanisia yhdisteitä koskevan vuoden 1998 pöytäkirjan muutosten hyväksymisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Unioni on ollut valtiosta toiseen tapahtuvaa ilman epäpuhtauksien kaukokulkeutumista koskevan Yhdistyneiden kansakuntien Euroopan talouskomission (UN/ECE) vuoden 1979 yleissopimuksen, jäljempänä ’yleissopimus’, osapuoli sen vuonna 1981 tapahtuneesta hyväksymisestä alkaen (1).

               (2)

               Unioni on ollut valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvän pysyviä orgaanisia yhdisteitä koskevan vuoden 1998 pöytäkirjan, jäljempänä ’pöytäkirja’, osapuoli sen 19 päivänä helmikuuta 2004 tapahtuneesta hyväksymisestä alkaen (2).

               (3)

               Pöytäkirjan osapuolet aloittivat vuonna 2007 neuvottelut ihmisten terveyden ja ympäristön suojelun parantamiseksi edelleen muun muassa saattamalla ajan tasalle kyseessä olevien aineiden luettelon sekä tiettyihin jätteenpolttolaitoksiin sovellettavat päästöjen raja-arvot.

               (4)

               Yleissopimuksen toimeenpanevan elimen 27. istunnossa vuonna 2009 läsnä olleet osapuolet hyväksyivät yksimielisesti pöytäkirjan muuttamista koskevat päätökset 2009/1, 2009/2 ja 2009/3.

               (5)

               Päätöksessä 2009/3 esitetyt muutokset tulivat voimaan ja niiden soveltaminen alkoi pöytäkirjan 14 artiklan 4 kohdassa määrätyn nopeutetun menettelyn mukaisesti.

               (6)

               Pöytäkirjan osapuolten on hyväksyttävä päätöksissä 2009/1 ja 2009/2 esitetyt muutokset pöytäkirjan 14 artiklan 3 kohdan mukaisesti.

               (7)

               Unioni on jo hyväksynyt pöytäkirjaan tehtyjen muutosten kattamia asioita koskevia säädöksiä, mukaan luettuna Euroopan parlamentin ja neuvoston asetus (EY) N:o 850/2004 (3).

               (8)

               Päätöksissä 2009/1 ja 2009/2 esitetyt pöytäkirjaan tehdyt muutokset olisi näin ollen hyväksyttävä unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvään pysyviä orgaanisia yhdisteitä koskevan vuoden 1998 pöytäkirjan, jäljempänä ’pöytäkirja’, muutokset.
   Pöytäkirjaan tehtyjen muutosten teksti, sellaisena kuin se on yleissopimuksen toimeenpanevan elimen päätöksen 2009/1 1 artiklassa ja päätöksen 2009/2 1 artiklassa, on liitetty tähän päätökseen.
   2 artikla
   Neuvoston puheenjohtaja nimeää yhden tai useamman henkilön, jolla on valtuudet tallettaa unionin puolesta unionin toimivaltaan kuuluvien asioiden osalta pöytäkirjan 14 artiklan 3 kohdassa määrätty hyväksymiskirja (4).
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä huhtikuuta 2016.

            Neuvoston puolesta

            Puheenjohtaja

         G. A. VAN DER STEUR

      (1)  EYVL L 171, 27.6.1981, s. 11.

      (2)  EUVL L 81, 19.3.2004, s. 35.

      (3)  Euroopan parlamentin ja neuvoston asetus (EY) N:o 850/2004, annettu 29 päivänä huhtikuuta 2004, pysyvistä orgaanisista yhdisteistä sekä direktiivin 79/117/ETY muuttamisesta (EUVL L 158, 30.4.2004, s. 7).

      (4)  Neuvoston pääsihteeristö julkaisee pöytäkirjaan tehtyjen muutosten voimaantulopäivän Euroopan unionin virallisessa lehdessä.

      Yleissopimuksen toimeenpanevan elimen päätöksen 2009/1 1 artiklassa esitetyt
      PÖYTÄKIRJAN MUUTOKSET
      A.   1 artikla
      Korvataan 12 kohta seuraavasti:
      ”’uudella kiinteällä lähteellä’ mitä tahansa kiinteätä lähdettä, jota ryhdytään rakentamaan tai olennaisesti muuttamaan sen jälkeen, kun on kulunut kaksi vuotta siitä, kun

                  a)

                  tämä pöytäkirja on tullut osapuolen osalta voimaan; tai

                  b)

                  osapuolen osalta on tullut voimaan tämän pöytäkirjan sellainen muutos, jolla kiinteän lähteen osalta joko asetetaan liitteessä IV olevassa II osassa uusia raja-arvoja tai otetaan käyttöön liitteessä VIII luokka, johon kyseinen lähde kuuluu.

            Toimivaltaisten kansallisten viranomaisten tehtävänä on päättää, onko muutos olennainen vai ei, ottaen huomioon tekijöitä, joita ovat esimerkiksi muutoksesta johtuvat ympäristöhyödyt.”
      B.   3 artikla

                  1.

                  Korvataan pysyviä orgaanisia yhdisteitä koskevan pöytäkirjan 3 artiklan 5 kohdan b alakohdan i ja iii alakohdassa ilmaisut:
                  ”jonka osalta parasta käytettävissä olevaa tekniikkaa on määritetty liitteessä V” ja ”jonka osalta parasta käytettävissä olevaa tekniikkaa on kuvattu liitteessä V”
                  ilmaisulla
                  ”jonka osalta osapuolten toimeenpanevan elimen istunnossa hyväksymissä ohjeissa määritetään paras käytettävissä oleva tekniikka”.

                  2.

                  Muutetaan 5 kohdan b alakohdan iv alakohdan lopussa oleva pilkku pisteeksi.

                  3.

                  Poistetaan 5 kohdan b alakohdan v alakohta.

            C.   13 artikla
      Korvataan ilmaisu ”Liitteet V ja VII ovat suosituksia” ilmaisulla ”Liite V on suositus”.
      D.   14 artikla

                  1.

                  Korvataan 3 kohta seuraavasti:
                  ”3.   Toimeenpanevan elimen istunnossa läsnä olevien osapuolten on hyväksyttävä tämän pöytäkirjan ja sen liitteen I–IV, VI ja VIII muutokset yksimielisesti, ja muutokset tulevat voimaan ne hyväksyneiden osapuolten osalta yhdeksäntenäkymmenentenä päivänä siitä päivästä, jona kaksi kolmasosaa niistä osapuolista, jotka olivat osapuolia muutosten hyväksymishetkellä, on tallettanut muutosta koskevat hyväksymiskirjat tallettajan huostaan. Muun osapuolen osalta muutokset tulevat voimaan yhdeksäntenäkymmenentenä päivänä siitä, kun se on tallettanut hyväksymiskirjansa. Tätä kohtaa sovelletaan, jollei jäljempänä olevasta 5 a ja 5 b kohdasta muuta johdu.”

                  2.

                  Korvataan 4 kohdassa ilmaisu ”liitteiden V ja VII” ilmaisulla ”liitteen V” ja ilmaisu ”tällaisen liitteen” ilmaisulla ”liitteen V”.

                  3.

                  Korvataan 5 kohdassa ilmaisu ”liitteisiin V ja VII” ilmaisulla ”liitteeseen V” ja ilmaisu ”kyseisen liitteen” ilmaisulla ”liitteen V”.

                  4.

                  Lisätään 5 kohdan jälkeen uudet kohdat seuraavasti:
                  ”5 a.   Niiden osapuolten osalta, jotka ovat sen hyväksyneet, 5 b kohdassa esitetty menettely korvaa edellä 3 kohdassa esitetyn menettelyn liitteeseen I–IV, VI ja VIII tehtävien muutosten osalta.

                              5 b.

                                          a)

                                          Toimeenpanevan elimen istunnossa läsnä olevien osapuolten on hyväksyttävä liitteen I–IV, VI ja VII muutokset yksimielisesti. Kun on kulunut yksi vuosi päivästä, jona komission toimeenpaneva sihteeri on antanut liitteen muutoksen tiedoksi kaikille osapuolille, näiden liitteiden muutokset tulevat voimaan niiden osapuolten osalta, jotka eivät ole jättäneet tallettajalle jäljempänä olevan b alakohdan määräysten mukaista ilmoitusta.

                                          b)

                                          Osapuolen, joka ei voi hyväksyä liitteeseen I–IV, VI tai VIII tehtyä muutosta, on ilmoitettava tästä kirjallisesti tallettajalle yhden vuoden kuluessa siitä päivästä, jona muutoksen hyväksyminen on toimitettu tiedoksi. Tallettaja ilmoittaa viipymättä kaikille osapuolille tällaisesta ilmoituksesta. Osapuoli voi milloin tahansa korvata aikaisemman ilmoituksensa hyväksynnällä, jolloin asianomaisen liitteen muutos tulee voimaan tämän osapuolen osalta, kun hyväksymiskirja talletetaan tallettajan huostaan.

                                          c)

                                          Liitteeseen I–IV, VI ja VIII tehdyt muutokset eivät tule voimaan, jos yhteensä vähintään kuusitoista osapuolta joko

                                                      i)

                                                      on toimittanut ilmoituksen edellä olevan b alakohdan määräysten mukaisesti; tai

                                                      ii)

                                                      ei ole hyväksynyt tässä kohdassa esitettyä menettelyä eikä ole tallettanut hyväksymiskirjaa edellä olevan 3 kohdan määräysten mukaisesti.”

            E.   16 artikla
      Lisätään 2 kohdan jälkeen uusi kohta seuraavasti:

         ”3.   Valtio tai alueellisen taloudellisen yhdentymisen järjestön on ratifioimis-, hyväksymis- tai liittymiskirjassaan ilmoitettava, mikäli se ei aio tulla 14 artiklan 5 b kohdassa esitettyjen menettelyjen sitomaksi liitteen I–IV, VI ja VIII muutosten osalta.”

      F.   Liite I

                  1.

                  Poistetaan DDT:tä koskevan maininnan yhteydessä tuotannon lopettamista koskevat vaatimukset (vaatimus 1 ja 2) ja korvataan ne ilmaisulla ”Ei ole” ja käyttöä koskevasta vaatimuksesta poistetaan ilmaisu ”lukuun ottamatta liitteessä II yksilöityjä ehtoja”.

                  2.

                  Poistetaan heptaklooria koskevan maininnan yhteydessä käyttöä koskevat vaatimukset ja korvataan ne ilmaisulla ”Ei ole”.

                  3.

                  Poistetaan heksakloori-bentseenia koskevan maininnan yhteydessä tuotantoa ja käyttöä koskevat vaatimukset ja korvataan ne ilmaisulla ”Ei ole”.

                  4.

                  Lisätään seuraavia aineita koskevat maininnat lisäämällä aakkosjärjestyksen mukaiseen kohtaan rivit seuraavasti:

                              ”Heksaklooributadieeni
                              CAS: 87-68-3

                              Tuotanto

                              Ei ole

                              Käyttö

                              Ei ole

                              Heksakloorisyklo-heksaanit (HCH) (CAS: 608-731), mukaan lukien lindaani (CAS: 58-89-9)

                              Tuotanto

                              Ei ole

                              Käyttö

                              Ei ole, lukuun ottamatta HCH:n gammaisomeeriä (lindaania), jota käytetään hyönteismyrkkynä kansanterveydellisiin tarkoituksiin. Näitä käyttötarkoituksia arvioidaan uudestaan tämän pöytäkirjan perusteella vuonna 2012 tai vuosi sen jälkeen, kun kyseinen muutos on tullut voimaan, sen mukaan, kumpi ajankohta on myöhäisempi.

                              Heksabromidifenyyli-eetteri (a) ja heptabromidifenyyli-eetteri (a)

                              Tuotanto

                              Ei ole

                              Käyttö

                                          1.

                                          Osapuoli voi sallia näitä aineita sisältävien tai mahdollisesti sisältävien esineiden kierrätyksen sekä näitä aineita sisältävistä tai mahdollisesti sisältävistä aineista valmistettujen esineiden käytön ja loppusijoituksen sillä edellytyksellä, että kierrätys ja loppusijoittaminen tehdään ympäristön kannalta kestävällä tavalla eikä näitä aineita oteta talteen niiden käyttämiseksi uudelleen.

                                          2.

                                          Vuodesta 2013 alkaen ja tämän jälkeen joka neljäs vuosi siihen saakka, kunnes edellä esitetty vaatimus poistetaan tai sen voimassaolo muuten lakkaa, toimeenpaneva elin arvioi osapuolten edistymistä kohti lopullista tavoitetta, joka on näiden aineiden käytön lopettaminen esineissä, ja arvioi uudelleen tarvitaanko edelleen tätä vaatimusta, jonka voimassaoloaika päättyy joka tapauksessa viimeistään 2030.

                              Tetrabromidifenyyli-eetteri (b) ja pentabromidifenyyli-eetteri (b)

                              Tuotanto

                              Ei ole

                              Käyttö

                                          1.

                                          Osapuoli voi sallia näitä aineita sisältävien tai mahdollisesti sisältävien esineiden kierrätyksen sekä näitä aineita sisältävistä tai mahdollisesti sisältävistä aineista valmistettujen esineiden käytön ja loppusijoituksen sillä edellytyksellä, että kierrätys ja loppusijoittaminen tehdään ympäristön kannalta kestävällä tavalla eikä näitä aineita oteta talteen niiden käyttämiseksi uudelleen.

                                          2.

                                          Vuodesta 2013 alkaen ja tämän jälkeen joka neljäs vuosi siihen saakka, kun edellä esitetty vaatimus poistetaan tai sen voimassaolo muuten lakkaa, toimeenpaneva elin arvioi osapuolten edistymistä kohti lopullista tavoitetta, joka on näiden aineiden käytön lopettaminen esineissä, ja arvioi uudelleen tarvitaanko edelleen tätä vaatimusta, jonka voimassaoloaika päättyy joka tapauksessa viimeistään 2030.

                              Pentaklooribentseeni
                              CAS: 608-93-5

                              Tuotanto

                              Ei ole

                              Käyttö

                              Ei ole

                              Perfluorioktaani-sulfonaatti (PFOS) (c)

                              Tuotanto

                              Ei ole, lukuun ottamatta tuotantoa jäljempänä olevassa a–c kohdassa ja liitteessä II olevassa a–e kohdassa mainittuja käyttötarkoituksia varten

                              Käyttö

                              Ei ole, lukuun ottamatta seuraavia käyttötarkoituksia ja liitteen II a–e kohdassa mainittuja käyttötarkoituksia varten:

                                          a)

                                          Kromigalvanointi, kromianodisointi ja käänteinen etsaus vuoteen 2014 saakka;

                                          b)

                                          Kemiallinen pinnoitus nikkelipolytetrafluorietyleenillä vuoteen 2014 saakka;

                                          c)

                                          Muovipinnoitteiden etsaus ennen niiden metallointia vuoteen 2014 saakka;

                                          d)

                                          Palonsammutusvaahdot, mutta ainoastaan, jos ne on valmistettu tai ne olivat käytössä ennen 18 päivää joulukuuta 2009

                                    Palonsammutusvaahtojen osalta:

                                          i)

                                          Osapuolten olisi pyrittävä lopettamaan vuoteen 2014 mennessä sellaisten PFOS-yhdisteitä sisältävien palonsammutusvaahtojen käyttö, jotka on valmistettu tai jotka olivat käytössä ennen 18 päivää joulukuuta 2009, ja raportoitava edistymisestään toimeenpanevalle elimelle vuonna 2014;

                                          ii)

                                          Osapuolten kertomusten ja i kohdan perusteella toimeenpaneva elin arvioi vuonna 2015, olisiko asetettava lisärajoitteita sellaisten PFOS-yhdisteitä sisältävien palonsammutusvaahtojen käytölle, jotka on valmistettu tai jotka olivat käytössä ennen 18 päivää joulukuuta 2009.”

                  5.

                  Poistetaan ainetta PCB koskeva maininta ja korvataan se seuraavalla rivillä:

                              ”Polyklooratut bifenyylit (PCB-yhdisteet) (d)

                              Tuotanto

                              Ei ole

                              Käyttö

                              Ei ole. Täytäntöönpanopäivänä käytössä olevien PCB-yhdisteiden osalta osapuolten on:

                                          1.

                                          Pyrittävä määrätietoisesti seuraaviin päämääriin:

                                                      a)

                                                      tunnistettavien PCB-yhdisteiden käytön lopettaminen laitteissa (kuten muuntajissa, kondensaattoreissa tai muissa nestejäämiä sisältävissä kolleissa), jotka sisältävät yli 5 dm3 PCB-yhdisteitä tai joiden PCB-pitoisuus on 0,05 % tai enemmän, mahdollisimman nopeasti mutta viimeistään 31 päivänä joulukuuta 2010, tai siirtymätalousmaissa 31 päivänä joulukuuta 2015;

                                                      b)

                                                      Puhdistaminen tai hävittäminen ympäristön kannalta kestävällä tavalla, kun kyseessä on jokin seuraavista:

                                                                  —

                                                                  kaikki a kohdassa tarkoitetut nestemäiset PCB-yhdisteet ja muut muualla kuin laitteissa olevat, yli 0,005 prosenttia PCB-yhdisteitä sisältävät nesteet, mahdollisimman nopeasti ja viimeistään 31 päivänä joulukuuta 2015, tai siirtymätalousmaissa 31 päivänä joulukuuta 2020;

                                                                  —

                                                                  kaikki 2 kohdan a alakohdassa tarkoitetut nestemäiset PCB-yhdisteet viimeistään 31 päivänä joulukuuta 2029;

                                                      c)

                                                      1 kohdan a alakohdassa tai 2 kohdan a alakohdassa tarkoitettujen laitteiden puhdistaminen tai hävittäminen ympäristön kannalta kestävällä tavalla.

                                          2.

                                          Pyrittävä:

                                                      a)

                                                      tunnistamaan ja poistamaan käytöstä laitteet (kuten muuntajat, kondensaattorit tai muut nestejäämiä sisältävät kollit), joiden PCB-pitoisuus on 0.005 prosenttia tai enemmän ja jotka sisältävät PCB-yhdisteitä yli 0,05 dm3 mahdollisimman nopeasti mutta viimeistään 31 päivänä joulukuuta 2025;

                                                      b)

                                                      tunnistamaan muut esineet, jotka sisältävät PCB-yhdisteitä yli 0,005 prosenttia (kuten kaapelivaipat, kovetetut saumausaineet ja maalatut esineet) ja käsittelemään niitä 3 artiklan 3 kohdan mukaisesti.

                                          3.

                                          Varmistettava, että 1 kohdan a alakohdassa ja 2 kohdan a alakohdassa kuvattuja laitteita ei viedä eikä tuoda muihin tarkoituksiin kuin ympäristön kannalta kestävää jätehuoltoa varten.

                                          4.

                                          Edistettävä seuraavia, jotta vähennetään PCB-yhdisteisiin liittyviä altistumista ja riskejä niiden käytön rajoittamiseksi:

                                                      a)

                                                      PCB-yhdisteiden käyttö ainoastaan ehjissä, vuotamattomissa laitteissa ja ainoastaan sellaisilla alueilla, joilla päästöt ympäristöön voidaan minimoida ja niiden aiheuttamat vahingot nopeasti korjata;

                                                      b)

                                                      PCB-yhdisteiden käytön estäminen laitteissa sellaisilla alueilla, joilla tuotetaan tai käsitellään elintarvikkeita tai rehuja;

                                                Kun PCB-yhdisteitä käytetään asutuilla alueilla, mukaan lukien koulut ja sairaalat, kaikkiin kohtuullisiin toimenpiteisiin ryhtyminen sellaisten sähkövirran jakelun keskeytysten estämiseksi, joiden seurauksena voi olla tulipalo, ja laitteiden säännöllinen tarkastaminen vuotojen varalta.”

                  6.

                  Poistetaan alaviite (a) liitteen I lopusta.

                  7.

                  Lisätään liitteen I loppuun seuraavat alaviitteet:

                              ”(a)

                              ’Heksabromidifenyylieetterillä ja heptabromodifenyylieetterillä’ tarkoitetaan 2,2′,4,4′,5,5′- heksabromidifenyylieetteriä (BDE-153, CAS N:o: 68631-49-2), 2,2′,4,4′,5,6′- heksabromodifenyylieetteriä (BDE-154, CAS N:o: 207122-15-4), 2,2′,3,3′,4,5′,6 heptabromodifenyylieetteriä (BDE-175, CAS N:o: 446255-22-7), 2,2′,3,4,4′,5′,6- heptabromodifenyylieetteriä (BDE-183, CAS N:o: 207122-16-5) ja muita heksa- ja heptabromodifenyylieettereitä, joita on kaupallisessa oktabromodifenyylieetterissä.

                              (b)

                              ’Tetrabromodifenyylieetterillä ja pentabromodifenyylieetterillä’ tarkoitetaan 2,2′,4,4′-tetrabromodifenyylieetteriä (BDE-47, CAS N:o: 40088-47-9) ja 2,2′,4,4′,5-pentabromodifenyylieetteriä (BDE-99, CAS N:o: 32534-81-9) ja muita tetra- and pentabromodifenyylieettereitä, joita on kaupallisessa pentabromodifenyylieetterissä.

                              (c)

                              ’Perfluoro-oktaanisulfonaatilla’ (PFOS) tarkoitetaan aineita, jotka määritetään molekyylikaavalla C8F17S02X, jossa (X = OH, metallisuola, halogenidi, amidi ja muut johdannaiset, myös polymeerit).

                              (d)

                              ’Polyklooratuilla bifenyyleillä’ tarkoitetaan aromaattisia yhdisteitä, jotka ovat syntyneet siten, että bifenyylimolekyylin vetyatomit (kaksi bentseenirengasta, joita yhdistää hiili-hiili-yksittäissidos) voivat korvautua korkeintaan kymmenellä klooriatomilla.”

            G.   Liite II

                  1.

                  Poistetaan liitteen II ensimmäisen kohdan jäljessä olevasta taulukosta aineita DDT, HCH ja PCB koskevat maininnat.

                  2.

                  Lisätään seuraavia aineita koskeva maininta lisäämällä aakkosjärjestyksen mukaiseen kohtaan rivi seuraavasti:

                              ”Aine

                              Voimaansaattamista koskevat vaatimukset

                              Sallitut käyttörajoitukset

                              Ehdot

                              Perfluorioktaani-sulfonaatit (PFOS) (1)

                                          a)

                                          fotolitografiaprosesseissa käytettävät fotoresisti- ja heijastuksenestopinnoitteet;

                                          b)

                                          filmeissä, papereissa ja painolaatoissa käytettävät valokuvausteollisuuden pinnoitteet;

                                          c)

                                          sumunestoaineet, joita käytetään kovakromauksessa, lukuun ottamatta koristekromausta; (VI) päällystys ja kostutusaineet, joita käytetään valvotuissa sähkökemiallisissa pinnoitusjärjestelmissä;

                                          d)

                                          ilmailun hydraulinesteet;

                                          e)

                                          tietyt lääkinnälliset laitteet (kuten ETFE-kerrokset (etyleeni-tetrafluorietyleeni-kopolymeeri) ja säteilyä läpäisemättömän ETFE:n valmistus, in vitro -diagnostiikkaan tarkoitetut lääkinnälliset laitteet sekä CCD-värisuodattimet.)

                              Osapuolten olisi toteutettava toimia näiden käyttötapojen lopettamiseksi heti kun käytettävissä on sopivia vaihtoehtoja.
                              Kunkin osapuolen, joka käyttää näitä aineita, on raportoitava viimeistään vuonna 2015 ja joka neljäs vuosi sen jälkeen siitä, miten näiden aineiden käytön lopettamisessa on edistytty, ja toimitettava edistymistä koskevat tiedot toimeenpanevalle elimelle. Sallittuja käyttötarkoituksia arvioidaan uudelleen näiden tietojen perusteella.

            H.   Liite III

                  1.

                  Poistetaan otsikon ”Vertailuvuosi” alla oleva kutakin liitteessä III lueteltua ainetta koskeva teksti ja korvataan se seuraavasti:
                  ”1990; tai vaihtoehtoinen vuosi vuosista 1985–1995, tai siirtymätalousmaiden osalta vaihtoehtoinen vuosi vuodesta 1985 siihen vuoteen, jona pöytäkirja on tullut osapuolen osalta voimaan, ja siten kuin osapuoli on tämän määrittänyt ratifioidessaan tai hyväksyessään pöytäkirjan tai siihen liittyessään.”

                  2.

                  Lisätään ainetta heksaklooribentseeni koskevan maininnan yhteyteen seuraava teksti: ”CAS: 118-74-1”

                  3.

                  Lisätään PCB:tä koskeva maininta lisäämällä taulukon loppuun rivi seuraavasti:

                              ”PCB-yhdisteet (c)

                              2005; tai vaihtoehtoinen vuosi vuosista 1995–2010, tai siirtymätalousmaiden osalta vaihtoehtoinen vuosi vuodesta 1995 siihen vuoteen, jona pöytäkirja on tullut osapuolen osalta voimaan, ja siten kuin osapuoli on tämän määrittänyt ratifioidessaan tai hyväksyessään pöytäkirjan tai siihen liittyessään.”

                  4.

                  Lisätään alaviitteen (b) jälkeen alaviite seuraavasti:

                              ”(c)

                              polyklooratut bifenyylit, kuten liitteessä I on määritetty, silloin kun niitä muodostuu ja vapautuu tahattomasti ihmisen toiminnan tuloksena.”

            I.   Liite IV

                  1.

                  Lisätään 2 kohdan loppuun ilmaisu ”ja annetun hapen määrän osalta”.

                  2.

                  Poistetaan 3 kohta ja korvataan se seuraavalla tekstillä:

                              ”3.

                              Raja-arvot koskevat tavallista käyttötilannetta. Panosoperaatioiden osalta raja-arvot liittyvät keskimääräisiin tasoihin, sellaisina kuin ne on tallennettu koko panosprosessin aikana, mukaan lukien esimerkiksi esilämmitys, lämmitys ja jäähdytys.”

                  3.

                  Lisätään 4 kohdassa ilmaisu ”sovellettavien” ilmaisun ”vertailumenetelmien” eteen sekä ilmaisu ”esimerkiksi” ilmaisun ”Euroopan” eteen.

                  4.

                  Poistetaan 6 kohta ja korvataan se seuraavalla tekstillä ja alaviitteellä:

                              ”6.

                              PCDD/F-yhdisteiden päästöt ilmoitetaan toksisuusekvivalentteina (TEQ) (1). Tämän pöytäkirjan soveltamiseksi käytettävien toksisuusekvivalenttikerrointen arvojen on oltava yhdenmukaisia sovellettavien kansainvälisten standardien kanssa, mukaan lukien Maailman terveysjärjestön (WHO) nisäkkäille vahvistamat PCDD/F-yhdisteiden toksisuusekvivalenttikertoimet.

                     (1)  Toksisuusekvivalentti (TEQ) määritellään operationaalisesti kunkin yhdisteen pitoisuuden tuotteiden summana, joka kerrotaan sen toksisuusekvivalenttikertoimella (TEF), ja se on arvio seoksen 2,3,7,8-TCDD-kaltaisesta kokonaistoiminnasta Toksisuusekvivalentista käytettiin aiemmin lyhennettä TE.”"

                  5.

                  Poistetaan 7 kohta ja korvataan se seuraavalla tekstillä ja alaviitteellä:

                              ”7.

                              Seuraavia raja-arvoja (savukaasun happipitoisuus vastaa 11 prosenttia) sovelletaan seuraaviin polttouuneihin:

                                          Kiinteä yhdyskuntajäte (olemassa oleva kiinteä lähde, jossa poltetaan yli kolme tonnia jätettä/tunti, sekä kukin uusi kiinteä lähde)
                                          0,1 ng TEQ/m3

                                          Kiinteä sairaalajäte (olemassa oleva kiinteä lähde, jossa poltetaan yli tonni jätettä/tunti, sekä kukin uusi kiinteä lähde)

                                                      Uusi kiinteä lähde:

                                                      0,1 ng TEQ/m3

                                                      Olemassa oleva kiinteä lähde:

                                                      0,5 ng TEQ/m3

                                          Vaarallinen jäte (olemassa oleva kiinteä lähde, jossa poltetaan yli tonni jätettä/tunti, sekä kukin uusi kiinteä lähde)

                                                      Uusi kiinteä lähde:

                                                      0,1 ng TEQ/m3

                                                      Olemassa oleva kiinteä lähde:

                                                      0,2 ng TEQ/m3

                                          Muu kuin vaarallinen teollisuusjäte (2)
                                              (3)

                                                      Uusi kiinteä lähde:

                                                      0,1 ng TEQ/m3

                                                      Olemassa oleva kiinteä lähde:

                                                      0,5 ng TEQ/m3

                     (2)  Mukaan lukien polttolaitokset, jotka käsittelevät biomassajätettä, joka voi sisältää halogeenisia orgaanisia yhdisteitä tai raskasmetalleja puunsuoja-aineilla tehdyn käsittelyn tai pinnoittamisen tuloksena ja joka sisältää rakennus- ja purkujätteestä peräisin olevaa biomassajätettä, mutta pois lukien polttolaitokset, jotka käsittelevät ainoastaan muuta biomassajätettä."

                     (3)  Siirtymätalousmaat voivat sulkea pois muun kuin vaarallisen teollisuusjätteen rinnakkaispolton teollisissa prosesseissa, joissa kyseistä jätettä käytetään lisäpolttoaineena, joka muodostaa enintään 10 prosenttia energiasta,”"

                  6.

                  Lisätään 7 kohdan jälkeen uudet kohdat seuraavasti:

                              ”8.

                              Seuraavaa raja-arvoa (savukaasun happipitoisuus vastaa 16 prosenttia) sovelletaan sintraamoihin:
                              0,5 ng TEQ/m3

                              9.

                              Seuraavaa raja-arvoa (vastaa todellista savukaasun happipitoisuutta) sovelletaan seuraavaan lähteeseen:
                              Teräksen sekundäärituotanto – valokaariuunissa, joiden tuotantokapasiteetti on yli 2,5 tonnia sulaa terästä tunnissa myöhempää käsittelyä varten
                              0,5 ng TEQ/m3”

            J.   Liite VI

                  1.

                  Liitteen olemassa oleva teksti merkitään 1 kohdaksi.

                  2.

                  Muutetaan a alakohdassa ilmaisu ”tämän pöytäkirjan voimaantulopäivästä” ilmaisuksi ”, siitä päivästä, jona tämä pöytäkirja tulee osapuolen osalta voimaan”.

                  3.

                  Korvataan b alakohta seuraavasti:
                  ”Olemassa olevat kiinteät lähteet:

                              i)

                              kahdeksan vuotta siitä päivästä, kun tämä pöytäkirja tulee osapuolen osalta voimaan. Tarvittaessa tätä ajanjaksoa voidaan pidentää tiettyjen olemassa olevien kiinteiden lähteiden osalta kansallisessa lainsäädännössä säädetyn siirtymäjakson mukaisesti; tai

                              ii)

                              mikäli osapuoli on siirtymätalousmaa, enintään 15 vuotta siitä päivästä, kun tämä pöytäkirja tulee asianomaisen osapuolen osalta voimaan.”

                  4.

                  Lisätään liitteen loppuun uusi kohta seuraavasti:

                              ”2.

                              Tämän pöytäkirjan muuttamisen seurauksena ajan tasalle saatettujen tai käyttöönotettujen raja-arvojen sekä parhaan käytettävissä olevan tekniikan käyttöönottoa koskeva aikataulu on seuraava:

                                          a)

                                          uusien kiinteiden lähteiden osalta kaksi vuotta siitä päivästä, kun kyseessä oleva tämän pöytäkirjan muutos tulee osapuolen osalta voimaan;

                                          b)

                                          olemassa olevien kiinteiden lähteiden osalta:

                                                      i)

                                                      kahdeksan vuotta siitä päivästä, kun tämä pöytäkirja tulee osapuolen osalta voimaan; tai

                                                      ii)

                                                      mikäli osapuoli on siirtymätalousmaa, enintään 15 vuotta siitä päivästä, kun tämä pöytäkirja tulee kyseisen osapuolen osalta voimaan.”

            K.   Liite VIII

                  1.

                  Lisätään I osan toisessa lauseessa ilmaisun ”liitteessä V” jälkeen ilmaisu ”tarkoitetussa ohjeasiakirjassa”.

                  2.

                  Poistetaan luokan 1 kuvaus osassa II olevasta taulukosta ja korvataan se seuraavasti: ”Yhdyskuntajätteen, vaarallisen jätteen, muun kuin vaarallisen jätteen, sairaalajätteen ja jätevesilietteen poltto, mukaan lukien rinnakkaispoltto.”

                  3.

                  Lisätään osassa II olevaan taulukkoon uudet luokat seuraavasti:

                              ”13.

                              Tietyt kemialliset tuotantoprosessit, joista pääsee ympäristöön tahattomasti sivutuotteina syntyneitä POP-yhdisteitä, erityisesti kloorifenolien ja kloorianiliinin tuotanto.

                              14.

                              Metallurgisen teollisuuden lämpöprosessit, klooripohjaiset menetelmät.”

         (1)  Perfluoro-oktaanisulfonaatilla (PFOS) tarkoitetaan aineita, jotka määritetään molekyylikaavalla C8F17SO2X, jossa (X = OH, metallisuola, halogenidi, amidi ja muut johdannaiset, myös polymeerit).”

      Yleissopimuksen toimeenpanevan elimen päätöksen 2009/2 1 artiklassa esitetyt
      PÖYTÄKIRJAN MUUTOKSET
      A.   Liite I

                  1.

                  Lisätään seuraavia aineita koskevat maininnat lisäämällä aakkosjärjestyksen mukaiseen kohtaan rivit seuraavasti:

                              ”Polyklooratut naftaleenit (PCN)

                              Tuotanto

                              Ei ole

                              Käyttö

                              Ei ole

                              Lyhytketjuiset klooratut parafiinit (d)

                              Tuotanto

                              Ei ole, lukuun ottamatta tuotantoa liitteessä II määritettyjä käyttötarkoituksia varten

                              Käyttö

                              Ei ole, lukuun ottamatta liitteessä II määritettyjä käyttötarkoituksia”

                  2.

                  Lisätään liitteen I loppuun alaviite seuraavasti:

                              ”(d)

                              Lyhytketjuisilla klooratuilla parafiineilla tarkoitetaan kloorattuja alkaaneja, joissa on 10–13 hiiliatomia ja joiden kloorausaste on vähintään 48 painoprosenttia.”

            B.   Liite II

                  1.

                  Lisätään seuraavaa ainetta koskeva maininta lisäämällä aakkosjärjestyksen mukaiseen kohtaan rivi seuraavasti:

                              ”Lyhytketjuiset klooratut parafiinit (b)

                                          a)

                                          kaivosteollisuuden hihnakuljettimissa käytetyn kumin palonestoaineet;

                              Osapuolten olisi toteutettava toimenpiteitä aineiden käytön lopettamiseksi näihin tarkoituksiin, kun soveltuvia vaihtoehtoja on käytettävissä.

                                          b)

                                          patojen tiivisteissä käytetyt palonestoaineet.

                              Kunkin osapuolen, joka käyttää näitä aineita, on raportoitava viimeistään vuonna 2015 ja joka neljäs vuosi sen jälkeen siitä, miten näiden aineiden käytön lopettamisessa on edistytty, ja toimitettava edistymistä koskevat tiedot toimeenpanevalle elimelle. Sallittuja käyttötarkoituksia arvioidaan uudelleen näiden raporttien perusteella.”

                  2.

                  Lisätään liitteen II loppuun seuraava alaviite seuraavasti:

                              ”(b)

                              Lyhytketjuisilla klooratuilla parafiineilla tarkoitetaan kloorattuja alkaaneja, joissa on 10–13 hiiliatomia ja joiden kloorausaste on vähintään 48 painoprosenttia.”


title: Komission päätös, tehty 14 päivänä joulukuuta 2009 , päätöksen 2004/407/EY muuttamisesta valokuvateknisen gelatiinin tuonnin sallimiseksi Tšekkiin (tiedoksiannettu numerolla K(2009) 9899)

text:
               16.12.2009

               FI

               Euroopan unionin virallinen lehti

               L 330/82

      KOMISSION PÄÄTÖS,
   tehty 14 päivänä joulukuuta 2009,
   päätöksen 2004/407/EY muuttamisesta valokuvateknisen gelatiinin tuonnin sallimiseksi Tšekkiin
   (tiedoksiannettu numerolla K(2009) 9899)
   (Ainoastaan englannin-, hollannin-, ranskan-, saksan- ja tšekinkieliset tekstit ovat todistusvoimaiset)
   (2009/960/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (1) ja erityisesti sen 4 artiklan 4 kohdan ja 32 artiklan 1 kohdan,
   sekä katsoo seuraavaa:

               (1)

               Asetuksessa (EY) N:o 1774/2002 kielletään eläimistä saatavien sivutuotteiden ja jalostettujen tuotteiden tuonti unioniin ja kauttakuljetus unionin kautta, ellei siihen ole annettu asetuksen mukaista lupaa.

               (2)

               Euroopan parlamentin ja neuvoston asetuksen (EY) N:o 1774/2002 mukaisista väliaikaisista terveys- ja sertifiointisäännöistä, jotka koskevat valokuvateknisen gelatiinin tuontia tietyistä kolmansista maista, 26 päivänä huhtikuuta 2004 tehdyssä komission päätöksessä 2004/407/EY (2) säädetään, että Belgian, Luxemburgin, Alankomaiden ja Yhdistyneen kuningaskunnan on sallittava tietyn ainoastaan valokuvateollisuuden tarpeisiin tarkoitetun gelatiinin (jäljempänä ’valokuvagelatiini’) tuonti mainitun päätöksen mukaisesti.

               (3)

               Päätöksessä 2004/407/EY säädetään, että valokuvagelatiinin tuonti sallitaan ainoastaan kyseisessä päätöksessä luetelluista kolmansista maista eli Japanista ja Yhdysvalloista. Mainitun päätöksen mukaisesti tuontilähetykset on kuljetettava määräpaikkana olevaan laitokseen tarkoin määrättyjen ohjaamisehtojen mukaisesti, jotta vältetään mahdolliset kansanterveydelle ja eläinten terveydelle aiheutuvat riskit.

               (4)

               Tšekki on esittänyt pyynnön valokuvagelatiinin tuonnin sallimiseksi kyseisistä kolmansista maista alueellaan sijaitsevaan laitokseen. Tšekki on vahvistanut, että päätöksen 2004/407/EY mukaisia tiukkoja ohjaamisehtoja sovelletaan mahdollisten terveysriskien välttämiseksi.

               (5)

               Näin ollen, ennen kuin eläimistä saatavien sivutuotteiden tuontia koskevat tekniset vaatimukset tarkastetaan tarkistetun sivutuoteasetuksen (Euroopan parlamentin ja neuvoston asetus (EY) N:o 1069/2009) (3) perusteella, Tšekille olisi annettava lupa sallia valokuvagelatiinin tuonti sillä edellytyksellä, että päätöksessä 2004/407/EY asetettuja ehtoja noudatetaan. Maantieteellisistä syistä tuonti voi kuitenkin tapahtua Saksan kautta.

               (6)

               Sen vuoksi päätöstä 2004/407/EY olisi muutettava.

               (7)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   Muutetaan päätös 2004/407/EY seuraavasti:

               1)

               Korvataan 1 artikla seuraavasti:
               ”1 artikla
               Valokuvagelatiinin tuontia koskeva poikkeus
               Poiketen siitä mitä säädetään asetuksen (EY) N:o 1774/2002 29 artiklan 1 kohdassa Belgian, Tšekin, Luxemburgin, Alankomaiden ja Yhdistyneen kuningaskunnan on sallittava kyseisen asetuksen mukaisesti luokan 1 aineksena pidettävästä, naudan selkärankaa sisältävästä aineksesta tuotetun, ainoastaan valokuvateollisuuden tarpeisiin tarkoitetun gelatiinin (jäljempänä ’valokuvagelatiinin’) tuonti tämän päätöksen mukaisesti.”

               2)

               Korvataan 9 artikla seuraavasti:
               ”9 artikla
               Osoitus
               Tämä päätös on osoitettu Belgian kuningaskunnalle, Tšekin tasavallalle, Luxemburgin suurherttuakunnalle, Alankomaiden kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.”

               3)

               Muutetaan liitteet I ja III tämän päätöksen liitteen mukaisesti.

         2 artikla
   Tätä päätöstä sovelletaan 1 päivästä tammikuuta 2010.
   3 artikla
   Tämä päätös on osoitettu Belgian kuningaskunnalle, Tšekin tasavallalle, Luxemburgin suurherttuakunnalle, Alankomaiden kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.

      Tehty Brysselissä 14 päivänä joulukuuta 2009.

            Komission puolesta

         Androulla VASSILIOU

            Komission jäsen

      (1)  EYVL L 273, 10.10.2002, s. 1.

      (2)  EUVL L 151, 30.4.2004, s. 11.

      (3)  EUVL L 300, 14.11.2009, s. 1.

      LIITE
      Muutetaan liitteet I ja III seuraavasti:

                  1)

                  Korvataan liite I seuraavasti:

                     ”LIITE I

                        ALKUPERÄMAANA PIDETTÄVÄT KOLMANNET MAAT JA ALKUPERÄLAITOKSET, MÄÄRÄJÄSENVALTIOT, UNIONIIN SAAPUMISPAIKAN RAJATARKASTUSASEMAT JA HYVÄKSYTYT VALOKUVATEKNISET LAITOKSET

                                 Alkuperämaa (kolmas valtio)

                                 Alkuperälaitos

                                 Määräjäsenvaltio

                                 Unioniin saapumispaikan rajatarkastusasema

                                 Hyväksytyt valokuvatekniset laitokset

                                 Japani

                                             Nitta Gelatin Inc.

                                             2-22 Futamata

                                             Yao-City, Osaka

                                             581 – 0024 Japan

                                             Jellie Co. ltd.

                                             7-1, Wakabayashi 2-Chome,

                                             Wakabayashi-ku,

                                             Sendai-city, Miyagi,

                                             982 Japan

                                             NIPPI Inc. Gelatin Division

                                             1 Yumizawa-Cho

                                             Fujinomiya City Shizuoka

                                             418 – 0073 Japan

                                 Alankomaat

                                 Rotterdam

                                             FUJIFILM Europe B.V.,

                                             Oudenstaart 1

                                             5047 TK Tilburg,

                                             The Netherlands

                                             Nitta Gelatin Inc.

                                             2-22 Futamata

                                             Yao-City, Osaka

                                             581 – 0024, Japan

                                 Yhdistynyt kuningaskunta

                                 Liverpool Felixstowe

                                             Kodak Ltd Headstone Drive, Harrow, MIDDX

                                             HA4 4TY,

                                             The United Kingdom

                                 Tšekki

                                 Hampuri

                                             FOMA BOHEMIA spol. s r.o.

                                             Jana Krušinky 1604

                                             501 04 Hradec Králove,

                                             The Czech Republic

                                 Amerikan yhdysvallat

                                             Eastman Gelatine Corporation,

                                             227 Washington Street,

                                             Peabody, MA, 01960 USA

                                             Gelita North America,

                                             2445 Port Neal Industrial Road Sergeant Bluff, Iowa, 51054 USA

                                 Luxemburg

                                 Antwerpen
                                 Zaventem
                                 Luxemburg

                                             DuPont Teijin

                                             Luxembourg SA

                                             PO Box 1681

                                             L-1016

                                             Luxembourg

                                 Yhdistynyt kuningaskunta

                                 Liverpool
                                 Felixstowe

                                             Kodak Ltd

                                             Headstone Drive,

                                             Harrow, MIDDX HA4 4TY,

                                             The United Kingdom

                                             Eastman Gelatine Corporation, 227 Washington Street,

                                             Peabody, MA, 01960 USA

                                 Tšekki

                                 Hampuri

                                             FOMA BOHEMIA spol. s r.o.

                                             Jana Krušinky 1604

                                             501 04 Hradec Králove,

                                             The Czech Republic”

                  2)

                  Korvataan liite III seuraavasti:

                     ”LIITE III

                        VALOKUVATEOLLISUUDEN KÄYTTÖÖN TARKOITETUN TEKNISEN GELATIININ TUONNISSA KOLMANSISTA MAISTA KÄYTETTÄVIEN TERVEYSTODISTUSTEN MALLIT

                        Huomautukset

                                 a)

                                 Viejämaan on laadittava eläinlääkärintodistukset valokuvateollisuuden käyttöön tarkoitetun teknisen gelatiinin tuontia varten tässä liitteessä III olevan mallin mukaisesti. Todistuksissa on annettava kulloisenkin kolmannen maan osalta vaaditut vakuutukset ja tapauksen mukaan viejänä toimivalta kolmannelta maalta tai sen osalta vaaditut lisätakeet.

                                 b)

                                 Kunkin todistuksen alkuperäiskappaleen on koostuttava yhdestä kaksipuolisesta paperiarkista, tai jos tarvitaan enemmän tilaa, todistuksen on oltava sellainen, että kaikista sivuista muodostuu yhtenäinen kokonaisuus, jonka sivuja ei voi erottaa toisistaan.

                                 c)

                                 Todistus on laadittava vähintään yhdellä sen EU-jäsenvaltion virallisista kielistä, jonka EU-rajatarkastusasemalla tarkastus tehdään, sekä vähintään yhdellä määräpaikkana olevan EU-jäsenvaltion virallisista kielistä. Kyseiset jäsenvaltiot voivat kuitenkin tarvittaessa sallia muiden kielien käytön, jolloin mukaan on liitettävä virallinen käännös.

                                 d)

                                 Mikäli todistukseen lisätään lähetyksen sisältämien osien tunnistamiseksi lisäsivuja, myös näiden lisäsivujen katsotaan olevan osa alkuperäistä todistusta, mitä varten kukin sivu on varustettava todistuksen antavan virkaeläinlääkärin allekirjoituksella ja leimalla.

                                 e)

                                 Jos todistus d kohdassa tarkoitettuine lisäsivuineen sisältää useamman kuin yhden sivun, kunkin sivun alalaitaan on merkittävä sen numero (sivunumero/sivumäärä) ja ylälaitaan toimivaltaisen viranomaisen todistukselle antama koodinumero.

                                 f)

                                 Todistuksen alkuperäiskappaleen täyttää ja allekirjoittaa virkaeläinlääkäri. Viejämaan toimivaltaisten viranomaisten on varmistettava, että tässä noudatetaan neuvoston direktiivissä 96/93/EY vahvistettuja periaatteita vastaavia todistuksen myöntämistä koskevia periaatteita.

                                 g)

                                 Allekirjoituksen värin on oltava eri kuin painoväri. Sama koskee leimoja, jotka eivät ole kohopainettuja tai vesileimoja.

                                 h)

                                 Todistuksen alkuperäiskappaleen on oltava lähetyksen mukana EU:n rajatarkastusasemalla ja määränpäänä olevaan valokuvatekniseen laitokseen asti.


title: EFTAn valvontaviranomaisen päätös N:o 397/09/KOL, tehty 14 päivänä lokakuuta 2009 , valtiontukea koskevien menettelysääntöjen ja aineellisten sääntöjen muuttamisesta seitsemänkymmenennentoisen kerran lisäämällä niihin alusten hallintoyrityksille myönnettävää valtiontukea koskeva uusi luku

text:
               1.12.2011

               FI

               Euroopan unionin virallinen lehti

               L 318/51

         EFTAn VALVONTAVIRANOMAISEN PÄÄTÖS
   N:o 397/09/KOL,
   tehty 14 päivänä lokakuuta 2009,
   valtiontukea koskevien menettelysääntöjen ja aineellisten sääntöjen muuttamisesta seitsemänkymmenennentoisen kerran lisäämällä niihin alusten hallintoyrityksille myönnettävää valtiontukea koskeva uusi luku
   EFTAn VALVONTAVIRANOMAINEN (1), joka
   OTTAA HUOMIOON Euroopan talousalueesta tehdyn sopimuksen (2) ja erityisesti sen 61–63 artiklan sekä pöytäkirjan 26,
   OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta (3) ja erityisesti sen 24 artiklan ja 5 artiklan 2 kohdan b alakohdan, sekä katsoo seuraavaa:
   VALVONTAVIRANOMAINEN varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukimääräysten soveltamisen.
   VALVONTA- ja tuomioistuinsopimuksen 5 artiklan 2 kohdan b alakohdan nojalla valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvonta- ja tuomioistuinsopimuksessa nimenomaisesti näin määrätään tai jos valvontaviranomainen pitää sitä tarpeellisena.
   Valvontaviranomainen PALAUTTAA MIELEEN valtiontukea koskevat menettelysäännöt ja aineelliset säännöt (4), jotka se hyväksyi 19 päivänä tammikuuta 1994.
   Euroopan yhteisöjen komissio, jäljempänä ’komissio’, antoi 10 päivänä kesäkuuta 2009 tiedonannon (5) alusten hallintoyrityksille myönnettäviä valtiontukia koskevista ohjeista.
   KYSEINEN TIEDONANTO on merkityksellinen myös Euroopan talousalueen kannalta.
   ETA:n valtiontukisääntöjen yhdenmukainen soveltaminen on taattava koko Euroopan talousalueella.
   ETA-sopimuksen liitteen XV lopussa olevan luvun ”Yleistä” II kohdan mukaan valvontaviranomaisen on komissiota kuultuaan annettava säädökset, jotka vastaavat komission antamia säädöksiä.
   VALVONTAVIRANOMAINEN on kuullut komissiota.
   VALVONTAVIRANOMAINEN on kuullut EFTAn jäsenvaltioita 31 päivänä elokuuta 2009 päivätyllä kirjeellä (tapausnumerot 526393, 526395 ja 526367),
   ON TEHNYT TÄMÄN PÄÄTÖKSEN:
   1 artikla
   Muutetaan valtiontuen suuntaviivoja sisällyttämällä niihin alusten hallintoyrityksille myönnettävien valtiontukien ohjeita koskeva uusi luku. Uusi luku on tämän päätöksen liitteenä.
   2 artikla
   Ainoastaan englanninkielinen teksti on todistusvoimainen.

      Tehty Brysselissä 14 päivänä lokakuuta 2009.

            EFTAn valvontaviranomaisen puolesta

         Per SANDERUD

            Puheenjohtaja

         Kristján Andri STEFÁNSSON

            Kollegion jäsen

      (1)  Jäljempänä ’valvontaviranomainen’.

      (2)  Jäljempänä ’ETA-sopimus’.

      (3)  Jäljempänä ’valvonta- ja tuomioistuinsopimus’.

      (4)  Suuntaviivat ETA-sopimuksen 61 ja 62 artiklan sekä valvonta- ja tuomioistuinsopimuksen pöytäkirjassa 3 olevan 1 artiklan soveltamista ja tulkitsemista varten, jäljempänä ’valtiontuen suuntaviivat’, jotka EFTAn valvontaviranomainen antoi 19 päivänä tammikuuta 1994 (
         Euroopan unionin virallinen lehti L 231, 3.9.1994, s. 1, ja ETA-täydennysosa N:o 32, 3.9.1994, s. 1). Valtiontuen suuntaviivojen päivitetty versio on saatavilla valvontaviranomaisen internetsivuilla: http://www.eftasurv.int/state-aid/legal-framework/state-aid-guidelines/.

      (5)  EUVL C 132, 11.6.2009, s. 6.

      LIITE

         ALUSTEN HALLINTOYRITYKSILLE MYÖNNETTÄVÄN VALTIONTUEN OHJEET

      1.   Soveltamisala

      Tässä luvussa käsitellään alusten miehistö- ja teknisestä hallinnosta vastaavien yritysten kelpoisuutta meriliikenteen valtiontukea (1) koskevan luvun (jäljempänä ’meriliikennettä koskevat suuntaviivat’) 3.1 kohdan mukaiseen yhtiöverovähennykseen tai tonnistoveron soveltamiseen. Luvussa ei käsitellä alusten kaupalliseen hallintoon myönnettävää valtiontukea. Tätä lukua sovelletaan miehistö- ja tekniseen hallintoon riippumatta siitä, tarjotaanko ne saman aluksen osalta erikseen vai yhdessä.
      2.   Johdanto

      2.1   Yleinen tausta

      Meriliikennettä koskevien suuntaviivojen mukaan alusten hallintoyritykset voivat kuulua tonnistoveron tai muun varustamoita koskevan verojärjestelyn piiriin (3.1 kohta). Kelpoisuus koskee kuitenkin vain sitä, että samaa alusta varten tarjotaan sekä teknistä että miehistöhallintoa (ns. kokonaishallinto), mutta kyseiset toiminnot eivät voi kuulua tonnistoveron tai muiden verojärjestelyiden piiriin, jos ne tarjotaan erillisinä.
      Meriliikennettä koskevissa suuntaviivoissa edellytetään, että EFTAn valvontaviranomainen, jäljempänä ’valvontaviranomainen’, tutkii suuntaviivojen vaikutusta alusten hallinnointiin kolmen vuoden kuluttua (2). Tässä luvussa esitetään uuden arvioinnin tulokset ja päätelmät alusten hallintoyritysten kelpoisuudesta valtiontukeen.
      2.2   Alusten hallinnointi

      Alusten hallintoyritykset ovat yrityksiä, jotka tarjoavat varustamoille erilaisia palveluja, joita ovat esimerkiksi katsastukset, miehistön palkkaaminen ja koulutus, miehistön hallinto ja alusliikenne. Alusten hallintopalvelut jakautuvat kolmeen pääryhmään: miehistön hallinto, tekninen hallinto ja kaupallinen hallinto.
      Miehistöhallintoon kuuluvat erityisesti kaikki miehistöön liittyvät asiat, kuten sopivan pätevyyden omaavien merenkulkijoiden valinta ja palkkaaminen, palkanlaskenta, alusten asianmukaisen miehityksen varmistaminen, merenkulkijoiden pätevyyskirjojen tarkistaminen, tapaturma- ja työkyvyttömyysvakuutusten tarjoaminen merenkulkijoille, matka- ja viisumijärjestelyistä huolehtiminen, sairausvakuutuskorvaushakemusten käsittely, merenkulkijoiden tehtävistä suoriutumisen arviointi ja joissakin tapauksissa heidän kouluttamisensa. Miehistöhallinto muodostaa selvästi suurimman osan alusten hallintoalasta koko maailmassa.
      Tekniseen hallintoon kuuluu aluksen merikelpoisuuden sekä sen varmistaminen, että alus noudattaa kaikkia teknisiä ja turvallisuuteen sekä turvatoimiin liittyviä vaatimuksia. Tekniseen hallintoon kuuluu erityisesti vastata aluksen korjaamista ja ylläpitoa koskevista päätöksistä. Tekninen hallinto muodostaa merkittävän, vaikkakin miehistön hallintoa paljon pienemmän osan alusten hallintoalasta.
      Kaupalliseen hallintoon kuuluu alusten kapasiteetin myynnin edistäminen ja varmistaminen. Tähän sisältyvät laivojen vuokraus, lasti- ja matkustajavarausten vastaanottaminen, markkinoinnista huolehtiminen ja edustajien nimittäminen. Kaupallinen hallinto on hyvin pieni osa alusten hallintoalaa. Koska valvontaviranomaisella ei ole tällä hetkellä käytettävissään kattavia tietoja kaupallisesta hallinnosta, tässä luvussa ei käsitellä sitä.
      Samoin kuin muukin merenkulkutoiminta, alusten hallinnointi on luonteeltaan maailmanlaajuista liiketoimintaa. Koska kolmansien osapuolten suorittamaa alusten hallinnointia koskevaa kansainvälistä lakia ei ole, alan vaatimuksista on sovittu yksityisoikeudellisten sopimusten puitteissa (3).
      ETAssa alusten hallinnointia suoritetaan pääasiassa Kyproksessa. Alusten hallintoyrityksiä on kuitenkin myös Yhdistyneessä kuningaskunnassa, Saksassa, Tanskassa, Belgiassa ja Alankomaissa. ETA:n ulkopuolella alusten hallintoyritykset ovat sijoittautuneet pääasiassa Hongkongiin, Singaporeen, Intiaan, Yhdistyneisiin arabiemiirikuntiin ja Yhdysvaltoihin.
      2.3   Alusten hallintoyritysten tukikelpoisuusedellytysten uudelleentarkastelu

      Meriliikennettä koskevat suuntaviivat annettiin vuoden 2004 maaliskuussa, minkä jälkeen useat merenkulkuvaltiot ovat liittyneet ETA:n jäseniksi. Niihin kuuluu myös Kypros, jossa alusten hallinnointiala on maailman suurin.
      Kyproksen jäseneksi liittyminen ja sen valmistelutyö meriliikenteen suuntaviivojen vaatimusten noudattamiseksi sekä erään yhteenliittymän Kyproksen merenkulkuviranomaisille tekemä tutkimus (4) toivat lisää tietämystä tämän alan toiminnasta ja sen kehityksestä. Lisää tietoa on saatu erityisesti teknisen ja miehistöhallinnon sekä alusliikenteen välisestä yhteydestä sekä siitä, että miehistöhallinnosta ja/tai teknisestä hallinnosta vastaavat yritykset voisivat edesauttaa suuntaviivojen tavoitteiden saavuttamista.
      3.   Alusten hallintoyritysten tukikelpoisuuden arviointi

      Toisin kuin muut merenkulkuun liittyvät palvelut, alusten hallinnointi on meriliikenteen harjoittajien ydintoimintaa, ja kyseinen palvelu hankitaan yleensä yrityksen sisältä. Alusten hallinnointi kuuluu laivaliikenteen harjoittajien luonteenomaisimpaan toimintaan. Nykyään se joissakin tapauksissa hankitaan kuitenkin kolmansina osapuolina toimivilta alusten hallintoyrityksiltä. Tästä alusten hallinnoinnin ja alusliikenteen välisestä yhteydestä johtuen kolmansina osapuolina toimivat alusten hallintoyritykset ovat ammatillisia toimijoita, jotka toimivat samassa liiketoimintaympäristössä ja joilla on sama, vaikkakin erikoisaloihin jakautunut, tausta kuin varustamoilla. Alusten hallintoyritysten asiakkaina on ainoastaan varustamoja.
      Valvontaviranomainen katsoo näiden tietojen perusteella, että alusten hallinnoinnin ulkoistamisen ei pitäisi olla verotuksellisesti epäedullisemmassa asemassa yrityksen sisältä hankittuun alusten hallinnointiin nähden edellyttäen, että alusten hallintoyritykset täyttävät samat vaatimukset, joita sovelletaan varustamoihin, ja että alusten hallintoyrityksille myönnettävä tuki edistää meriliikennettä koskevien suuntaviivojen tavoitteiden saavuttamista samalla tavalla kuin varustamoille myönnettävä tuki.
      Valvontaviranomainen katsoo erityisesti, että alusten hallintoyritykset voivat juuri erikoisalansa ja ydintoimintansa luonteen vuoksi edistää huomattavasti meriliikennettä koskevien suuntaviivojen tavoitteiden saavuttamista, erityisesti tehokkaan, turvatun ja ympäristöystävällisen meriliikenteen ja ETA-valtioissa sijaitsevan merenkulkuklusterin lujittamisen saavuttamista (5).
      4.   Valtiontukikelpoisuuden ulottaminen koskemaan alusten hallintoyrityksiä

      Valvontaviranomainen sallii edellä 3 kohdassa esitettyjen seikkojen perusteella ETA-sopimuksen 61 artiklan 3 kohdan c alakohdan nojalla meriliikennettä koskevien suuntaviivojen 3.1 kohdassa tarkoitetun alusten hallintoyrityksille myönnettävän verohelpotuksen, joka koskee yhdessä tai erillisinä tarjottavaa alusten miehistön tai teknistä hallintoa edellyttäen, että tämän luvun 5 ja 6 kohdassa määrätyt edellytykset täyttyvät.
      5.   Teknisestä ja miehistöhallinnosta vastaaviin yrityksiin sovellettavat tukikelpoisuusedellytykset

      Alusten hallintoyrityksillä olisi tukea saadakseen oltava selkeä yhteys ETA:han ja sen talouteen meriliikennettä koskevien suuntaviivojen 3.1 kohdan mukaisesti. Lisäksi niiden olisi edistettävä suuntaviivojen tavoitteiden saavuttamista. Tällaisia tavoitteita ovat muun muassa suuntaviivojen 2.2 kohdassa luetellut tavoitteet. Teknisestä ja miehistöhallinnosta vastaavat yritykset ovat tukikelpoisia edellyttäen, että niiden hallinnoimat alukset täyttävät kaikki tämän luvun 5.1–5.4 kohdassa asetetut vaatimukset. Tukikelpoisten toimien on tapahduttava kokonaisuudessaan ETA:n alueelta.
      5.1   Talouden ja työllisyyden edistäminen ETA:ssa

      Taloudellinen yhteys ETA:han osoitetaan sillä, että alusten hallinnointi tapahtuu yhden tai useamman ETA-valtion alueella ja että aluksilla ja maissa suoritettavissa tehtävissä työskentelee pääasiassa ETA-valtioiden kansalaisia.
      5.2   Hallinnoitavien alusten ja ETA:n välinen taloudellinen yhteys

      Alusten hallintoyrityksille voidaan myöntää kokonaisuudessaan ETA:n alueelta hallinnoituihin aluksiin liittyvää valtiontukea riippumatta siitä, hankitaanko hallinnointipalvelut yrityksen sisältä vai onko ne ulkoistettu osittain tai kokonaan yhdelle tai useammalle alusten hallintoyritykselle.
      Koska alusten hallintoyrityksillä ei kuitenkaan ole täyttä määräysvaltaa asiakkaisiinsa nähden, edellä mainittu vaatimus katsotaan täytetyksi, jos vähintään kahta kolmasosaa hallinnoitujen alusten tonnistosta hallinnoidaan ETA:n alueelta. Tonnisto, joka ylittää kyseisen prosenttiosuuden ja jota ei hallinnoida kokonaisuudessaan ETA:sta, ei ole tukikelpoista (6).
      5.3   Kansainvälisten ja yhteisön vaatimusten noudattaminen

      Alusten hallintoyrityksille voidaan myöntää tukea, jos kaikki niiden hallinnoimat alukset ja miehistöt noudattavat kansainvälisiä vaatimuksia ja yhteisön lainsäädännön vaatimukset täyttyvät, erityisesti ne, jotka koskevat turvatoimia, turvallisuutta, koulutusta ja merenkulkijoiden pätevyyskirjoja, ympäristönsuojelun tasoa ja alusten työoloja.
      5.4   Jäsenvaltioiden lippujen alla purjehtivien alusten osuutta koskeva vaatimus (yhteys lippuun)

      Meriliikennettä koskevien suuntaviivojen 3.1 kohdan kahdeksannen kappaleen mukaista jäsenvaltioiden lippujen alla purjehtivien alusten osuutta koskevaa vaatimusta sovelletaan alusten hallintoyrityksiin. Vertailukohtana pidetään osuutta, joka purjehtii ETA-valtioiden lippujen alla päivänä, jona tämä luku hyväksytään. Uusien yritysten vertailuosuus lasketaan vuoden kuluttua päivästä, jona ne aloittivat toimintansa.
      6.   Miehistöhallintoyrityksiä koskevat lisävaatimukset

      6.1   Merenkulkijoiden koulutus

      Miehistöhallintoyrityksille voidaan myöntää valtiontukea, jos kaikki hallinnoitavalla aluksella työskentelevät merenkulkijat ovat koulutettuja ja saaneet Kansainvälisen merenkulkujärjestön (IMO) kansainvälisen merenkulkijoiden koulutusta, pätevyyskirjoja ja vahdinpitoa koskevan vuoden 1978 yleissopimuksen (STCW-yleissopimus), sellaisena kuin se on muutettuna, mukaisen pätevyyskirjan ja ovat suorittaneet hyväksyttävästi merenkulkijan turvallisuuskoulutuksen. Lisäksi miehistöhallinto on tukikelpoista, jos se täyttää STCW-yleissopimuksen ja yhteisön lainsäädännön mukaiset yhtiöiden vastuuta koskevat velvollisuudet.
      6.2   Sosiaaliset olot

      Miehistöhallintoyritysten on tukea saadakseen varmistettava, että merenkulkijan työnantajana oleva varustamo tai alusten hallintoyritykset noudattavat kaikilla aluksilla täysimääräisesti Kansainvälisen työjärjestön vuodelta 2006 olevaa merityötä koskevaa yleissopimusta, jäljempänä ’merityösopimus’ (7). Alusten hallintoyritysten on varmistettava erityisesti, että merenkulkijoiden työsopimusta (8), aluksen menetystä tai haaksirikkoutumista (9), sairaanhoitoa (10), varustamon vastuuta mukaan luettuna palkanmaksu tapaturman tai sairauden yhteydessä (11) ja kotimatkaa (12) koskevia merityösopimuksen säännöksiä sovelletaan asianmukaisesti.
      Miehistöhallintoyritysten on varmistettava, että työ- ja lepoaikaa koskevia merityösopimuksessa määrättyjä kansainvälisiä vaatimuksia noudatetaan täysimääräisesti.
      Miehistöhallintoyritysten on tukea saadakseen tarjottava myös taloudellinen takuu, jolla varmistetaan korvausten maksaminen merenkulkijoiden kuolemantapauksissa tai työstä johtuvasta tapaturmasta, sairaudesta tai vaarasta johtuvasta pitkäaikaisesta työkyvyttömyydestä.
      7.   Veron laskeminen

      Valvontaviranomainen soveltaa myös alusten hallintoyritysten tapauksessa meriliikennettä koskevien suuntaviivojen periaatetta, jonka mukaan se sallii vääristymien välttämiseksi ainoastaan sellaiset järjestelmät, joiden seurauksena samaan toimintaan tai tonnistoon kohdistuva verorasitus on yhdenmukainen kaikissa ETA-valtioissa. Tämä merkitsee sitä, että kokonaan veroista vapauttamista tai vastaavia järjestelmiä ei sallita (13).
      Alusten hallintoyrityksiin sovellettava vero ei tietenkään voi olla sama jota sovelletaan alusten omistajiin, koska alusten hallintoyritysten liikevaihto on tietyn aluksen osalta paljon varustamon liikevaihtoa pienempi. Edellä 2.3 kohdassa mainitun tutkimuksen sekä aiemmin saatujen ilmoitusten mukaan alusten hallintoyrityksiin sovellettavan veropohjan olisi oltava noin 25 prosenttia (tonnistona tai teoreettisena tuottotasona) siitä määrästä, jota sovellettaisiin varustamoon saman aluksen tai tonniston osalta. Sen vuoksi valvontaviranomainen edellyttää, että alusten hallintoyrityksiä koskevissa tonnistoverojärjestelmissä sovelletaan vähintään 25 prosentin suuruista osuutta (14).
      Jos alusten hallintoyrityksillä on toimintaa, joka ei ole tukikelpoista tämän luvun puitteissa, niiden on pidettävä erillistä kirjanpitoa tällaisista toimista.
      Jos alusten hallintoyritykset teettävät osan toiminnastaan alihankintana kolmannella osapuolella, viimeksi mainitulle ei voida myöntää valtiontukea.
      8.   Soveltaminen ja uudelleentarkastelu

      Valvontaviranomainen soveltaa tämän luvun ohjeita niiden hyväksymispäivästä alkaen.
      Alusten hallintoyrityksille myönnettävä valtiontuki sisällytetään meriliikennettä koskevien suuntaviivojen 13 kohdan mukaiseen yleiseen uudelleentarkasteluun.

         (1)  Saatavissa EFTAn valvontaviranomaisen internetsivulla http://www.eftasurv.int/state-aid/legal-framework/state-aid-guidelines/.

         (2)  Ks. meriliikennettä koskevien suuntaviivojen alaviite 20.

         (3)  Esimerkiksi BIMCO’s Standard Ship Management Agreement SHIPMAN 98 -sopimus, jota käytetään usein alusten hallinnointiyritysten ja varustamoiden välisissä yhteyksissä.

         (4)  Study on Ship Management in Cyprus and in the European Union, 31.5.2008, erään yhteenliittymän Kyproksen merenkulkuviranomaisille Wienin kansantalouden ja liikkeenjohdon alan yliopiston johdolla tekemä tutkimus.

         (5)  Meriliikennettä koskevien suuntaviivojen 2.2 kohta.

         (6)  Se, ettei kaksi kolmasosaa -sääntöä noudateta, ei vaikuta alusten hallintoyrityksen tukikelpoisuuteen sinänsä.

         (7)  On muistutettava, että eurooppalaiset työmarkkinaosapuolet ovat tehneet sopimuksen, johon sisällytettiin olennainen osa vuoden 2006 merityötä koskevaa yleissopimusta, joka on puolestaan sisällytetty yhteisön oikeuteen Euroopan yhteisön kansallisten varustamoyhdistysten keskusjärjestön (ECSA) ja Euroopan kuljetustyöntekijöiden liiton (ETF) merityötä koskevasta yleissopimuksesta, (2006), tekemän sopimuksen täytäntöönpanosta ja direktiivin 1999/63/EY muuttamisesta 16 päivänä helmikuuta 2009 annetulla neuvoston direktiivillä 2009/13/EY (EUVL L 124, 20.5.2009, s. 30). Direktiiviä 2009/13/EY ollaan parhaillaan sisällyttämässä ETA-sopimukseen.

         (8)  Merityösopimuksen 2 osaston sääntö 2.1 ja normi A2.1 (Merenkulkijoiden työsopimus).

         (9)  Sama, 2 osaston sääntö 2.6 ja normi A2.6 (Merenkulkijan oikeus korvaukseen aluksen menetyksen tai haaksirikkoutumisen johdosta).

         (10)  Sama, 4 osaston sääntö 4.1 ja normi A4.1 (Sairaanhoito aluksella ja maissa ja Varustamon vastuu); sääntö 4.3 ja normi A4.3 (Terveyden ja turvallisuuden suojelu ja tapaturmien torjunta); sääntö 4.4 (Merimiespalvelut maissa).

         (11)  Sama, 4 osaston sääntö 4.2 ja normi A4.2 (Varustamon vastuu).

         (12)  Sama, 2 osaston sääntö 2.5 ja normi A2.5 (Kotimatka).

         (13)  Valvontaviranomainen haluaa korostaa tässä suuntaviivojen luvussa, että mekanismilla, jota käytetään sekä alusten hallintoyritysten että varustamoiden maksettavaksi kuuluvan veron laskemiseksi, ei sinällään ole merkitystä. Sillä ei etenkään ole merkitystä sen kannalta, sovelletaanko teoreettiseen voittoon perustuvaa järjestelmää vai ei.

         (14)  Jos varustamo on tukikelpoinen, se vastaa koko tonnistoverosta.


title: 2012/580/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/213

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2010
   (2012/580/EU)
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan meriturvallisuusviraston perustamisesta 27 päivänä kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (3) ja erityisesti sen 19 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0137/2012),

               1.

               myöntää Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 52.

      (2)  EYVL L 248, 16.9.2002, s. 1.

      (3)  EYVL L 208, 5.8.2002, s. 1.

      (4)  EYVL L 357, 31.12.2002, s. 72.
   LIITE

      EUROOPAN PARLAMENTIN SUOSITUKSET AIEMPINA VUOSINA

               Euroopan meriturvallisuusvirasto

               2006

               2007

               2008

               2009

               Toiminta

               —

                           —

                           Talousarvion esitystavassa oli virheitä.

                           —

                           Virasto ei ollut laatinut monivuotista työohjelmaa eikä sen vuotuisen työohjelman ja maksusitoumusmäärärahojen välillä ollut yhteyttä.

                           —

                           Virastoa kehotettiin asettamaan SMART-tavoitteet ja RACER-indikaattorit sekä laatimaan Ganttin kaavio tulossuuntautuneiden toimintatapojen edistämiseksi.

                           —

                           Virastoa kehotettiin tekemään diakroninen analyysi tänä vuonna ja edeltävinä vuosina toteutetuista toimista.

                           —

                           Virastoa kehotettiin harkitsemaan Ganttin prosessikaavion käyttöönottoa kaikkien operatiivisten toimiensa suunnittelussa.

                           —

                           Virastoa kehotettiin tekemään vertailu toimista, jotka suoritettiin vastuuvapauden myöntämistä koskevana vuonna ja sitä edeltävänä varainhoitovuonna.

               Talousarvio- ja varainhallinto

                           —

                           Talousarvion ja henkilöstötaulukon laatimismenettelyjen epätarkkuuksista johtuen henkilöstön palvelukseenoton suunnittelu oli epäasianmukaista ja talousarvion esittämisessä ilmeni virheitä.

                                       —

                                       Totuudenmukaisuutta koskevaa talousarvioperiaatetta ei noudatettu tarkasti.

                                       —

                                       Jotkut sopimuksista rahoitettiin sataprosenttisesti etukäteen: tämä käytäntö ei ole moitteettoman varainhoidon periaatteiden mukainen.

                           —

                           Talousarvion esitystavassa oli virheitä: jaksotettujen määrärahojen osalta ei esitetty yhteenvetoa niiden tulevina varainhoitovuosina suoritettavien maksujen erääntymisaikatauluista, jotka perustuvat aiempina varainhoitovuosina tehtyihin talousarviositoumuksiin.

                           —

                           Oikeudellisia sitoumuksia tehtiin ennen vastaavien talousarviositoumusten tekemistä.

                           —

                           Talousarvion laadintamenettelyt eivät olleet riittävän tarkkoja, joten määrärahasiirtoja tehtiin suuri määrä (32 vuonna 2007).

                           —

                           Operatiivisia toimia koskevien maksumäärärahojen suunnittelussa ja seurannassa oli puutteita (7,5 miljoonaa euroa peruutettiin).

                           —

                           Virastoa kehotettiin vauhdittamaan koulutus- ja tiedotustoimiaan sellaisten tilanteiden estämiseksi, joissa oikeudellisia sitoumuksia tehdään ennen talousarviositoumusten tekemistä.

                           —

                           Komissiota kehotettiin tutkimaan, miten voitaisiin varmistaa tarveperusteisen kassanhallinnan täysimääräinen soveltaminen.

                           —

                           Tilintarkastustuomioistuin pani merkille talousarvion määrärahasiirtojen suuren määrän vuonna 2009, ja parlamentti kehotti parantamaan suunnittelua ja seurantaa talousarvion määrärahasiirtojen määrän vähentämiseksi

                           —

                           Virastoa kehotettiin painokkaasti soveltamaan hankintamenettelyjä asianmukaisesti.

               Henkilöresurssit

               —

                           —

                           Palvelukseenottomenettelyihin liittyvät puutteet avoimuudessa: tarkastettujen palvelukseenottomenettelyjen yhteydessä valintaperusteista ja kilpailun seuraavaan vaiheeseen siirtymiseen sovellettavista pisterajoista ei ollut päätetty ennen arviointimenettelyn alkua.

                           —

                           Virastoa kehotettiin parantamaan henkilöstöstrategiaa avoimuuteen liittyvissä kysymyksissä (ks. sisäinen tarkastus)

                           —

                           Viraston henkilöstön valintamenettelyissä pantiin merkille puutteita ja sitä vaadittiin korjaamaan nykyiset puutteet.

               Sisäinen tarkastus

               —

               —

                           —

                           Virastoa kehotettiin toteuttamaan toimenpiteitä, jotta se panee täytäntöön sisäisen tarkastuksen antamasta 32 suosituksesta seitsemän eli hyväksyy väliaikaisten toimihenkilöiden palvelukseenottamista henkilöstösääntöjen mukaisesti koskevat henkilöstösääntöjen soveltamissäännöt, toteuttaa valintamenettelyjen yhteydessä valvontaa avoimuuden lisäämiseksi ja hakijoiden yhdenvertaisen kohtelun varmistamiseksi sekä kehittää urasuunnittelustrategiaa.

                           —

                           Virastoa kehotettiin panemaan pikaisesti täytäntöön sisäisen tarkastuksen erittäin tärkeät suositukset ja

                                       —

                                       painotettiin erityisesti, että viraston strategisesta suunnittelusta on huolehdittava, sen sidosryhmiä on valvottava ja jäljellä olevista öljyvahinkojen riskeistä on saatava yleiskuva

                                       —

                                       hallinnollisia menettelyjä on noudatettava

                                       —

                                       varustusten hallinnoinnin mahdollisia vaihtoehtoja on analysoitava ja arvioitava niiden taloudellista ja operatiivista vaikutusta

                                       —

                                       alusten käyttöönottopäätöksiä on dokumentoitava.

                           —

                           Parlamentti pani merkille, että virasto ei ollut vielä pannut täytäntöön sisäisen tarkastuksen suosituksia muun muassa

                                       —

                                       sisäisen riskinarvioinnin käyttöönotosta,

                                       —

                                       nykyisten sisäisten menettelyjen luetteloinnista,

                                       —

                                       jäljellä olevien menettelyjen kehittämistä ja toteuttamista koskevasta etenemissuunnitelmasta,

                                       —

                                       poikkeusmenettelyjen kirjaamisesta sekä

                                       —

                                       sisäisen valvonnan järjestelmän uudelleentarkastelusta.

          ---documentbreak---

               17.10.2012

               FI

               Euroopan unionin virallinen lehti

               L 286/214

         EUROOPAN PARLAMENTIN PÄÄTÖSLAUSELMA,
   10. toukokuuta 2012,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2010
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan meriturvallisuusviraston perustamisesta 27 päivänä kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (3) ja erityisesti sen 19 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0137/2012),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että Euroopan meriturvallisuusviraston (jäljempänä ’virasto’) varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

               B.

               ottaa huomioon, että parlamentti myönsi 10. toukokuuta 2011 viraston pääjohtajalle vastuuvapauden viraston talousarvion toteuttamisesta varainhoitovuonna 2009 (5) ja vastuuvapauspäätökseen liitetyssä päätöslauselmassa se muun muassa

                           —

                           kehotti virastoa harkitsemaan Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen; pyysi sen vuoksi virastoa tiedottamaan vastuuvapauden myöntävälle viranomaiselle toteuttamistaan toimista;

                           —

                           kehotti virastoa soveltamaan hankintamenettelyjä asianmukaisesti mutta pani tyytyväisenä merkille, että virasto oli sisällyttänyt vuosikertomukseensa 2009 neuvottelumenettelyjä koskevan erillisen liitteen antaakseen budjettivallan käyttäjälle tietoa asiasta;

               C.

               ottaa huomioon, että viraston talousarvio varainhoitovuodeksi 2010 oli 54 400 000 euroa, kun se oli 53 300 000 euroa vuonna 2009, mikä merkitsee 6,1 prosentin lisäystä; ottaa huomioon, että unionin maksuosuus viraston talousarvioon vuonna 2010 oli 31 949 360 euroa, kun se oli 24 435 000 euroa vuonna 2009 (6), mikä merkitsee 30,75 prosentin lisäystä;

      Talousarvio- ja varainhallinto

               1.

               toteaa, että virasto sai maksusitoumusmäärärahoina 54 400 000 euroa ja maksumäärärahoina 50 600 000 euroa; panee merkille, että vuoteen 2009 verrattuna maksusitoumusmäärärahat lisääntyivät 11,21 prosenttia mutta maksumäärärahat laskivat 5,33 prosenttia;

               2.

               toteaa viraston talousarvio- ja varainhallintoa koskevan selvityksen perusteella, että viraston vuoden 2010 maksusitoumusmäärärahojen käyttöaste oli 98 prosenttia ja maksumäärärahojen käyttöaste 89 prosenttia; panee myös merkille, että viraston talousarvion toteuttamisaste kasvoi vuodesta 2009 sekä maksusitoumusmäärärahojen (4 prosenttia) ja maksumäärärahojen (8 prosenttia) kohdalla; kehottaa virastoa toteuttamaan tarvittavat toimenpiteet, jotta se parantaisi edelleen talousarvionsa toteuttamista, ja tiedottamaan asiasta säännöllisesti vastuuvapauden myöntävälle viranomaiselle;

      Määrärahasiirrot varainhoitovuodelta toiselle

               3.

               toteaa viraston talousarvio- ja varainhallintoa koskevan selvityksen perusteella, että maksamatta jäävien sitoumusten kattamiseksi varainhoitovuodelta 2010 varainhoitovuodelle 2011 siirrettyjen määrärahojen määrä oli vuoden lopussa 1 214 272,92 euroa; toteaa, että viraston mukaan siirtojen määrä on 43 prosenttia vähemmän kuin vuonna 2009; kehottaa virastoa kuitenkin toteuttamaan lisätoimia siirtojensa vähentämiseksi ja noudattamaan vuotuisperiaatetta;

               4.

               pitää valitettavana, ettei tilintarkastustuomioistuin mainitse viraston seuraavalle vuodelle siirrettyjä ja peruuntuneita määrärahoja kertomuksessaan viraston tilinpäätöksestä varainhoitovuodelta 2010;

      Ennen talousarviositoumuksia tehdyt oikeudelliset sitoumukset

               5.

               toteaa, että virasto on parlamentin pyynnön jälkeen sisällyttänyt varainhoitovuoden 2010 vuotuiseen toimintakertomukseensa erityistietoja oikeudellisista sitoumuksista, jotka tehtiin ennen vastaavien talousarviositoumusten tekemistä; panee merkille viraston toimet ennen talousarviositoumuksia tehtyjen oikeudellisten sitoumusten vähentämiseksi (vuonna 2007 sitoumuksia oli yli 20 ja vuonna 2010 viisi); on kuitenkin huolissaan siitä, että tällaisilla sitoumuksilla rikotaan varainhoidon puiteasetuksen 62 artiklan 1 kohtaa ja että virasto on harjoittanut tätä virheellistä toimintaansa vuodesta 2006 lähtien;

      Hankintamenettelyt

               6.

               toteaa viraston vuotuisen toimintakertomuksen perusteella, että oikeus- ja talousasioista vastaava yksikkö käsitteli yhteensä 54 hankintamenettelyä vuonna 2010;

               7.

               vaatii virastoa soveltamaan asianmukaisesti hankintamenettelyjä ja varmistamaan riittävät tiedot suunnitelluista julkisista hankinnoista vuotuisessa työohjelmassaan; pitää erityisen huolestuttavana, että vuotuisessa työohjelmassa ei ole ilmoitettu tarkasti kaikkia varainhoitoasetuksessa ja sen soveltamissäännöissä edellytettyjä tietoja; muistuttaa virastoa, että jos pohjana olevat tiedot eivät tue riittävästi suunniteltua operatiivista hankintaa koskevaa rahoituspäätöstä, viraston päätöksen oikeellisuus voi kyseenalaistua; toteaa viraston kertomuksen perusteella, että lopulliseen työohjelmaan on sisällytetty vuodesta 2011 lähtien liite, jossa ilmoitetaan hankinnoille varainhoitovuodeksi alustavasti varatut kokonaismäärärahat, sopimusten alustava määrä ja alustavat aikataulut toimittain ryhmiteltyinä;

               8.

               kehottaa virastoa varmistamaan täsmällisen ja oikea-aikaisen raportoinnin neuvottelumenettelyistä hallintoneuvostolle; toteaa, että viraston neuvottelumenettelyistä, joita olisi sovellettava tarkasti määritellyin ehdoin, ei välttämättä raportoida hallintoneuvostolle;

      Henkilöresurssit

               9.

               on huolissaan siitä, että viraston tilinpitäjän riippumattomuuden ilmoitettiin olevan vaarassa vuonna 2010; paneekin merkille, että

                           —

                           viraston tilinpitäjä oli vuoden alussa nimitetty yhä väliaikaisesti,

                           —

                           tilinpitäjän velvollisuuksia ei ollut määritelty virallisesti, ja

                           —

                           viraston pääjohtaja arvioi tilinpitäjän tehtävien hoitoa ilman hallintoneuvoston osallistumista arviointiin;

               10.

               pitää tervetulleena viraston hallintoneuvoston 14. kesäkuuta 2010 tekemää päätöstä, jonka mukaan viraston tilinpitäjän nimittäminen saatetaan viralliseksi; panee merkille viraston hallintoneuvoston 10. marraskuuta 2011 tekemän päätöksen, jolla muutetaan henkilöstösääntöjen 43 artiklan yleistä soveltamissääntöä siten, että hallintoneuvoston roolia suhteessa tilinpitäjään selvennetään;

               11.

               korostaa kuitenkin, että viraston tilinpitäjän aseman määrittelyyn liittyy edelleen puutteita, jotka koskevat varsinkin hänen velvollisuuksiaan ja hänen tehtäviensä hoidon arviointia; panee merkille, että virasto on toteuttanut toimia aiemmin todetun tilanteen korjaamiseksi;

      Toiminta

               12.

               on tyytyväinen siihen, että virasto hyväksyi maaliskuussa 2010 viisivuotisen työohjelmansa; panee myös merkille, että viraston varainhoitovuoden 2010 vuosikertomuksessa raportoidaan kutakin operatiivista toimea koskevat panokset ja tulokset ja vertailun vuoksi myös suunnitellut panokset ja tulokset viraston vuoden 2010 työohjelman mukaisesti;

               13.

               pitää valitettavana, että tilintarkastustuomioistuin ei viitannut varainhoitovuoden 2010 vuotuisessa toimintakertomuksessaan lainkaan viraston talousarvion määrärahasiirtoihin; katsoo, että viraston määrärahasiirtojen suuri määrä huolestutti parlamenttia edellisinä vuosina (49 vuonna 2009, 52 vuonna 2008 ja 32 vuonna 2007); pyytää siksi tilintarkastustuomioistuinta tiedottamaan välittömästi vastuuvapauden myöntävälle viranomaiselle vuotta 2010 koskevista määrärahasiirroista;

               14.

               kehottaa virastoa toistamiseen harkitsemaan Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen; kehottaa virastoa ilmoittamaan vastuuvapauden myöntävälle viranomaiselle konkreettisista toimenpiteistä, joita virasto on toteuttanut;

               15.

               kiinnittää huomiota virastolle annettuihin uusiin tehtäviin, jotka sisältyvät ehdotukseen asetukseksi sen perusasetuksen (EY) N:o 1406/2002 muuttamisesta; pyytää komissiota lisäämään viraston määrärahoja ja pyytää virastoa hallinnoimaan näitä määrärahoja moitteettomalla ja tehokkaalla tavalla voidakseen hoitaa asianmukaisesti sille edellä mainitun asetuksen perusteella uskotut uudet velvollisuudet;

      Sisäinen tarkastus

               16.

               toteaa, että viraston on vielä pantava täytäntöön 15 sisäisen tarkastuksen ”erittäin tärkeää” suositusta; on huolissaan siitä, että näistä suosituksista kahdeksan täytäntöönpano on viivästynyt 6–12 kuukautta, samalla kun yksi on hylätty; panee merkille, että ensimmäiset 11 ”erittäin tärkeää” suositusta koskevat oikeudellista ja taloudellista päätöksentekoprosessia, henkilöstöhallintoa ja sisäisen valvonnan standardeja; panee myös merkille, että hylätty suositus koskee vastuuta tilinpitäjän tehtävänhoidon arvioinnista; vaatii siksi virastoa antamaan vastuuvapauden myöntävälle viranomaiselle perustelut hylkäämiselle ja kehottaa virastoa ryhtymään toimiin suositusten täytäntöönpanossa olevien viipeiden korjaamiseksi;

               17.

               panee merkille viraston aloitteen käyttää yhteistä sisäisen tarkastuksen toimintoa kalastuksenvalvontaviraston kanssa;

               18.

               toteaa erityisesti, että sisäisen tarkastuksen toiminto tarjosi sisäistä konsultointia esimerkiksi seuraavissa sisäistä valvontaa koskevissa kysymyksissä:

                           —

                           merenkulkusovelluksia koskevan toiminnan jatkuvuussuunnitelman kehittäminen,

                           —

                           tukitoimintoja koskevan toiminnan jatkuvuussuunnitelman kehittäminen,

                           —

                           poikkeusten rekisteröintimenettely;

                     panee merkille viraston lausunnon, jonka mukaan se on hyväksynyt merenkulkusovelluksia koskevan toiminnan jatkuvuussuunnitelman, tukitoimintoja koskevan toiminnan jatkuvuussuunnitelman sekä poikkeusten rekisteröintimenettelyn;

               19.

               kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

               20.

               kiinnittää viraston huomion Euroopan parlamentin 10. toukokuuta 2011 antamaan päätöslauselmaan vastuuvapauden myöntämisestä varainhoitovuodelta 2009: erillisvirastojen toiminta, varainhoito ja sen valvonta (7);

               21.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (8).

      (1)  EUVL C 366, 15.12.2011, s. 52.

      (2)  EYVL L 248, 16.9.2002, s. 1.

      (3)  EYVL L 208, 5.8.2002, s. 1.

      (4)  EYVL L 357, 31.12.2002, s. 72.

      (5)  EUVL L 250, 27.9.2011, s. 181.

      (6)  EUVL L 64, 12.3.2010, s. 615.

      (7)  EUVL L 250, 27.9.2011, s. 269.

      (8)  Hyväksytyt tekstit, P7_TA(2012)0164 (ks. tämän virallisen lehden sivu 388).


Avis juridique important

|

32003D0825

2003/825/EY: Neuvoston päätös, tehty 25 päivänä marraskuuta 2003, makrotaloudellisen lisärahoitusavun myöntämisestä Jugoslavian liittotasavallalle tehdyn päätöksen 2002/882/EY muuttamisesta makrotaloudellisen lisärahoitusavun myöntämisen osalta Serbialle ja Montenegrolle

Virallinen lehti nro L 311 , 27/11/2003 s. 0028 - 0028

Neuvoston päätös,tehty 25 päivänä marraskuuta 2003,makrotaloudellisen lisärahoitusavun myöntämisestä Jugoslavian liittotasavallalle tehdyn päätöksen 2002/882/EY muuttamisesta makrotaloudellisen lisärahoitusavun myöntämisen osalta Serbialle ja Montenegrolle(2003/825/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Komissio on ennen ehdotuksensa tekemistä kuullut talous- ja rahoituskomiteaa.(2) Päätöksessä 2002/882/EY(2) säädetään Jugoslavian liittotasavallalle myönnettävästä makrotaloudellisesta lisärahoitusavusta, jonka tarkoituksena on varmistaa kestävä maksutasetilanne ja vahvistaa maan valuuttavarantoa.(3) Perustuslakia muutettiin 4 päivänä helmikuuta 2003 ja maan nimi on nyt Serbia ja Montenegro.(4) Maaliskuun 11 päivänä 2003 tapahtuneen Serbian pääministerin salamurhan jälkeen maan ulkoiset näkymät ovat muuttuneet aiempaa epävarmemmiksi erityisesti maahan suuntautuvien yksityisten pääomavirtojen, myös suorien ulkomaisten sijoitusten, osalta. Samaan aikaan maan taloutta rasittavat huomattavat rahoitustarpeet.(5) Kansainvälisen valuuttarahaston (IMF) nykyisen ohjelman puitteissa on todettu, että maksutase vaatii lisärahoitusta vuonna 2003 ja mahdollisesti vuonna 2004, ja että Serbian ja Montenegron on saatava vuonna 2003 ja mahdollisesti vuonna 2004 huomattava määrä ulkoista lisärahoitusta yli sen virallisen rahoituksen määrän, joka voidaan saada IMF:ltä, Maailmanpankilta ja muilta tuen antajilta, yhteisö mukaan lukien.(6) Unionin Serbialle ja Montenegrolle myöntämän rahoitusavun lisääminen on asianmukainen tapa helpottaa yhdessä toisten tuen antajien kanssa maan rahoituksellisia rajoitteita.(7) Rahoitusavun avustusosuus ei vaikuta budjettivallan käyttäjän toimivaltaan, ja sen toteuttaminen riippuu siitä, onko kyseiseen budjettikohtaan sisältyviä määrärahoja käytettävissä.(8) Serbialle ja Montenegrolle myönnettävän makrotaloudellisen rahoitusavun korottaminen ei saisi vaikuttaa kielteisesti muille maille tarkoitettuun, samasta budjettikohdasta katettavaan makrotaloudelliseen rahoitusapuun.(9) Perustamissopimuksessa ei ole sen 308 artiklassa määrätyn toimivallan lisäksi muita määräyksiä tämän päätöksen tekemiseksi tarvittavista valtuuksista,ON PÄÄTTÄNYT SEURAAVAA:1 artiklaMuutetaan päätös 2002/882/EY seuraavasti:1) Korvataan 1-4 artiklassa ilmaisu "Jugoslavian liittotasavalta" ilmaisulla "Serbia ja Montenegro".2) Korvataan 1 artiklan 2 ja 3 kohta seuraavasti:"2. Rahoitusavun lainaosuuden pääoma on enintään 80 miljoonaa euroa, ja pisin mahdollinen laina-aika 15 vuotta. Tätä tarkoitusta varten komissiolle annetaan valtuudet lainata Euroopan yhteisön puolesta tarvittavat varat, jotka annetaan Serbialle ja Montenegron käyttöön lainan muodossa.3. Rahoitusavun avustusosuus on enintään 120 miljoonaa euroa."3) Korvataan 3 artiklan 1 kohdan ensimmäinen virke seuraavasti:"1. Rahoitusavun laina- ja avustusosuudet annetaan Serbialle ja Montenegron käyttöön vähintään kolmessa erässä."2 artiklaTämä päätös tulee voimaan päivänä, jona se julkaistaan Euroopan unionin virallisessa lehdessä.Tehty Brysselissä 25 päivänä marraskuuta 2003.Neuvoston puolestaPuheenjohtajaG. Tremonti(1) Lausunto annettu 23. lokakuuta 2003 (ei vielä julkaistu virallisessa lehdessä).(2) EYVL L 308, 9.11.2002, s. 25.


Avis juridique important

|

31999D0367

1999/367/EY: Komission päätös, tehty 4 päivänä kesäkuuta 1999, neuvoa-antavan energiakomitean jäsenten seuraajien nimeämisestä (tiedoksiannettu numerolla K(1999) 1462)

Virallinen lehti nro L 142 , 05/06/1999 s. 0045 - 0045

KOMISSION PÄÄTÖS,tehty 4 päivänä kesäkuuta 1999,neuvoa-antavan energiakomitean jäsenten seuraajien nimeämisestä(tiedoksiannettu numerolla K(1999) 1462)(1999/367/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon neuvoa-antavan energiakomitean perustamisesta 8 päivänä marraskuuta 1996 tehdyn päätöksen 96/642/EY(1),ottaa huomioon päätöksellä 96/642/EY perustetun neuvoa-antavan energiakomitean jäsenten nimittämisestä 3 päivänä helmikuuta 1998 tehdyn päätöksen 98/134/EY(2),sekä katsoo, että(1) D. Declercq (IFIEC), J.A. Alvarez Ercilla (Euriscoal), T. Udo (UEAPME), H.W. Knoche (Europia) ja E. McCarthy (Eurelectric) ovat eronneet komiteasta ja G. Erlandsson (EPSU) on kuollut, ja(2) kun on kuultu tahoja, joita asia koskee, on nimettävä uudet jäsenet komiteaan,ON PÄÄTTÄNYT SEURAAVAA:1 artiklaD. Williams (IFIEC), F. Santoro (Euriscoal), J. Mayer (UEAPME), V. Callaud (Europia), M. Cabellos Velasco (Eurelectric) ja B. Dahlsten (EPSU) nimetään neuvoa-antavan energiakomitean jäseniksi D. Declercqin, J.A. Alvarez Ercillan, T. Udon, H.W. Knochen, E. McCarthyn ja G. Erlandssonin tilalle.2 artiklaTämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 4 päivänä kesäkuuta 1999.Komission puolestaChristos PAPOUTSISKomission jäsen(1) EYVL L 292, 15.11.1996, s. 34.(2) EYVL L 36, 10.2.1998, s. 14.